Ekeberg skole (Oslo)

Ekeberg skole er en 1–7 skole (barneskole) som ligger mellom Ekeberg og Simensbråten i Bydel Nordstrand i Oslo. Skoletomta ligger ved Ekebergsletta i vest, Simensbråten bussendeholdeplass i øst, Stamhusveien i nord og Brannfjellhøyden i sør. Skolens bygningsmiljø står oppført på Byantikvarens gule liste som paviljongskole. Skolen er en av Oslos største 1-7 skoler.  

Tomta var fra gammelt av del av Lille Ekeberg gårds marker. Skolen som ble reist fra tidlig på 1950-tallet, og offisielt åpnet i 1956, tok i mot elever fra 1954. Det var tre førsteklasser: en jenteklasse, en gutteklasse og en blandingsklasse. Skolens første overlærer var Ragna Ruud, og skolens første gymlærer Terje Hegbart. Sistnevnte drillet elevene i ballspill og skolen vant Oslo-mesterskapet i håndball for folkeskolene to ganger. Ekeberg skoles musikkorps ble stiftet i 1957 og står fremdeles ved lag.

Rektorer
 2018-: Nina Jutkvam (fra Lusetjern skole)
 2015 -2018: Bente Thuen Alfheim
 2007-2015 Tom Wittenberg
 1956-?: Ragna Ruud

Kjente personer som har gått på Ekeberg skole 

 Anne-Kat. Hærland
 Elling Borgersrud
 Aslak Borgersrud
 Jon Niklas Rønning
 Kristofer Hivju

Referanser

Eksterne lenker
 Data og statistikk for Ekeberg skole - MinOsloskole, Oslo kommune. Besøkt 5. februar 2018.
 Skolens hjemmeside
 

Barneskoler i Oslo
Ekeberg
Utdanningsinstitusjoner etablert i 1956
Skoler i bydel Nordstrand
Kulturminner i bydel Nordstrand